wannaphong/clean_thaiwikipedia huggingface dataset:
# พิษลักษณ์
พิษลักษณ์  เป็นพืชในสกุล Phytolacca ลักษณะเป็นไม้ล้มลุก สูง 1-2 เมตร ลำต้นมักมีสีแดงอมม่วง ใบออกเรียงเวียน รูปรี รูปไข่หรือแกมขอบขนาน ยาว 6-35 เซนติเมตร ดอกเป็นช่อกระจะโค้งลง ออกตามซอกใบหรือปลายกิ่ง ยาวได้ถึง 30 เซนติเมตร ดอกมีสีขาวอมเขียวหรือแดง กลีบรวมรูปไข่ 5 กลีบ ยาว 2.5-3 มิลลิเมตร เกสรเพศผู้มีประมาณ 10 อัน มี 6-12 คาร์เพล แต่ละคาร์เพลมีออวุลเม็ดเดียว เกสรเพศเมีย 1 อัน ผลสดกลมแป้น เส้นผ่านศูนย์กลาง 0.6-1 เซนติเมตร เมื่อสุกมีสีม่วงดำ ภายในมีหลายเมล็ดสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 305, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ

พิษลักษณ์มีถิ่นกำเนิดในทวีปอเมริกาเหนือ มีสรรพคุณเป็นยาระบายและรักษาโรคริดสีดวงทวาร ส่วนต่าง ๆ ของต้นมีพิษ โดยรากเป็นส่วนที่มีพิษมากที่สุดJacob L. Heller, 2103, "Pokeweed poisoning," at MedlinePlus (online), October 21, 2013, see , accessed 2 May 2015. ยางจากต้นทำให้ผิวหนังพุพอง หากรับประทานจะทำให้อาเจียน ถ่ายเป็นเลือด ชักเกร็งและอาจเสียชีวิตจากภาวะการหายใจล้มเหลวMichael D.K. Owen, 1988, "Pokeweed (Phytolacca americana L.)," Publication Pm-746 of the Iowa State University Extension Service, Ames, IA:Iowa State University, see , accessed 2 May 2015John Cardina, Cathy Herms, Tim Koch & Ted Webster, 2015, "Entry: Common Pokeweed, Phytolacca americana," in Ohio Perennial and Biennial Weed Guide, Wooster, OH:Ohio Agricultural Research and Development Center (OARDC), see OARDC Pokeweed, accessed 2 May 2015.
# ศูนย์รับเรื่อง
ศูนย์รับเรื่อง  เป็นสำนักงานกลางที่มีไว้รับเรื่องหรือเป็นสื่อกลางที่เข้ามาทางโทรศัพท์เป็นจำนวนมาก การโทรศัพท์เข้ามา ทางบริษัทได้หาเจ้าหน้าที่ดูแลด้านการสนับสนุนสินค้าหรือตอบข้อสอบถามแก่ผู้บริโภค ส่วนการโทรศัพท์ออกจากศูนย์รับเรื่องนั้นจะดำเนินงานทางด้านการขายสินค้าและการบริการ (telemarketing), ชักชวนด้านการกุศล หรือบริจาคทางการเมือง, ทวงหนี้ และการสอบถามด้านการตลาด ศูนย์รับเรื่องยังเป็นศูนย์กลางการดูแลด้านการสื่อสารส่วนบุคคล ทั้งจดหมาย, แฟกซ์, ซอฟต์แวร์สนับสนุนแบบสด (live support software), สื่อสังคม, ระบบส่งข้อความทันที และอีเมล์
# คราวน์ จูเอ็ล (2018)
คราวน์ จูเอ็ล (2018) (Crown Jewel (2018)) เป็นรายการเพย์-เพอร์-วิวมวยปล้ำอาชีพ (PPV) ถ่ายทอดสดทาง WWE Network จัดโดย WWE เป็นการแสดงจากนักมวยปล้ำทั้งสองค่าย Raw และ SmackDown จัดวันที่ 2 พฤศจิกายน 2018 ณ สนาม King Saud University Stadium ในเมือง รียาด, ประเทศซาอุดีอาระเบีย ศึกนี้จะมีการจัดแข่งขันทัวร์นาเมนต์ WWE World Cup และเป็นการขึ้นปล้ำครั้งแรกของ Shawn Michaels นับตั้งแต่รีไทร์เลิกปล้ำในปี 2010

ผล

WWE World Cup

† Shane McMahon was a replacement for The Miz, who was ruled unable to compete.</onlyinclude>
# สนามกีฬามอลินิว
สนามกีฬามอลินิว  เป็นสนามฟุตบอลตั้งอยู่ที่เมืองวุลเวอร์แฮมป์ตันในเวสต์มิดแลนส์ ประเทศอังกฤษ และเป็นสนามเหย้าของสโมสรฟุตบอลวุลเวอร์แฮมป์ตันวอนเดอเรอส์มาตั้งแต่ปี ค.ศ. 1889 และยังเป็นสนามฟุตบอลแห่งแรกที่ถูกสร้างเพื่อใช้งานโดยสโมสรในฟุตบอลลีก สนามแห่งนี้เป็นสนามแห่งแรกในบริติชที่มีไฟสนาม เคยใช้จัดการแข่งขันระดับทวีปยุโรปในช่วงคริสต์ทศวรรษ 1950

ในช่วงต้นคริสต์ทศวรรษ 1990 สนามได้รับการปรับปรุงด้วยงบประมาณหลายล้านปอนด์ มอลินิวยังคงเป็นหนึ่งในสนามที่ใหญ่และทันสมัยที่สุดในอังกฤษ แม้ว่าจะถูกบดบังด้วยโครงการพัฒนาที่ดินอื่น ๆ ก็ตาม สนามเคยเป็นสนามเหย้าในบางโอกาสของทีมชาติอังกฤษชุดใหญ่และชุดอายุไม่เกิน 21 ปี และเคยใช้จัดการแข่งขันนัดชิงชนะเลิศเลกแรกของยูฟ่าคัพในปี ค.ศ. 1972

ปัจจุบันสนามมอลินิวมีความจุ 32,050 ที่นั่ง แต่สถิติผู้เข้าชมสูงสุดอยู่ที่ 61,315 คน แผนพัฒนาระยะแรกริเริ่มในปี ค.ศ. 2010 กับงบประมาณ 40 ล้านปอนด์ในการปรับปรุงสนามให้มีความจุเพิ่มขึ้นเป็น 38,000 ที่นั่ง โครงการระยะแรกคืออัฒจันทร์สตันคัลลิส ซึ่งเสร็จสมบูรณ์ในปี ค.ศ. 2012 ส่วนอีกสองระยะถัดมาได้ถูกเลื่อนออกไปเพราะงบประมาณที่ถูกนำไปใช้ในการพัฒนาระบบเยาวชนMolineux Stadium Guide. นอกจากนี้ยังมีโครงการระยะยาวที่จะเพิ่มความจุให้ถึง 50,000 ที่นั่ง
# นีล อีเทอริดจ์
นีล ลีโอนาร์ด ดูลา อีเทอริดจ์ (;เกิดวันที่ 7 กุมภาพันธ์ ค.ศ. 1990) เป็นนักฟุตบอลอาชีพชาวฟิลิปปินส์ ตำแหน่งผู้รักษาประตู ปัจจุบันเล่นให้กับบุรีรัมย์ ยูไนเต็ดและทีมชาติฟิลิปปินส์ ซึ่งเขาเป็นกัปตันทีมตั้งแต่ปี 2022

นีล อีเทอริดจ์ เคยเป็นผู้เล่นชุดเยาวชนของสโมสรฟุตบอลเชลซีและฟูลัม และได้ลงสนามให้กับทีมชุดใหญ่ของฟูลัมเป็นครั้งแรกในเดือนธันวาคม ค.ศ. 2011 ในการแข่งขันยูฟ่ายูโรปาลีกนัดที่พบกับสโมสรฟุตบอลโอเด็นเซ จากเดนิชซูเปอร์ลีกา แต่หลังจากนั้นเขาก็ไม่มีโอกาสได้ลงเล่นในทีมชุดใหญ่ของฟูลัมอีกเลย ซึ่งระหว่างปี ค.ศ. 2008 ถึง ค.ศ. 2014 หรือตลอดช่วงเวลาที่เขาอยู่กับฟูลัม ส่วนใหญ่จะถูกปล่อยตัวให้ไปเล่นกับสโมสรอื่นอย่างชาร์ลตัน แอทเลติก, บริสตอล โรเวอส์, ครูว์ อเล็กซานดรา หรือแม้แต่เลเธอร์เฮด ซึ่งเป็นสโมสรฟุตบอลในลีกสมัครเล่น ด้วยสัญญายืมตัว 

หลังหมดสัญญากับฟูลัมในปี ค.ศ. 2014 อีเทอริดจ์ย้ายไปเล่นให้กับโอลดัม แอทเลติก ในอีเอฟแอลลีกวัน แต่ก็ไม่สามารถสอดแทรกตัวเองขึ้นสู่ทีมชุดใหญ่ได้ โดยเขาถูกส่งลงสนามแค่ 1 นัด ในการแข่งขันฟุตบอลถ้วยเอฟเอ โทรฟี ซึ่งเป็นฟุตบอลถ้วยรายการเล็กๆที่แข่งขันกันแค่สโมสรในระดับลีกวันและลีกทู เขาจึงย้ายไปเล่นให้กับชาร์ลตัน แอทเลติกอีกครั้ง หลังจากเคยถูกยืมตัวมาแล้ว แต่ก็ยังเป็นแค่ผู้รักษาประตูมือสองของทีม 

ปี ค.ศ. 2015 อีเทอริดจ์ ย้ายไปเล่นให้กับสโมสรฟุตบอลวอลซอลล์ในลีกวัน และได้เป็นผู้เล่นตัวจริงตลอด 2 ฤดูกาลกับสโมสร โดยฟอร์มการเล่นของเขาได้รับความสนใจจากหลายทีม เมื่อหมดสัญญากับวอลซอลล์เขาจึงได้ย้ายมาเล่นให้กับคาร์ดิฟฟ์ ซิตีที่ลงแข่งขันในอีเอฟแอลแชมเปียนชิปแบบไม่มีค่าตัวและเป็นผู้เล่นตัวหลักของสโมสรที่มีส่วนในการพาสโมสรคว้าตำแหน่งรองแชมป์อีเอฟแอลแชมเปียนชิปฤดูกาล 2017–18 และได้เลื่อนชั้นขึ้นสู่พรีเมียร์ลีก

ฤดูกาล 2018–19 เอเทอริดจ์ ที่เป็นผู้รักษาประตูตัวหลักของคาร์ดิฟฟ์ ซิตี ได้รับการบันทึกว่าเป็นผู้รักษาประตูชาวฟิลิปปินส์และเป็นชาวเอเชียตะวันออกเฉียงใต้คนแรกที่ได้ลงเล่นในพรีเมียร์ลีก และเป็นผู้รักษาประตูจากทวีปเอเชียคนที่สองที่ได้ลงสนามในพรีเมียร์ลีกต่อจากอะลี อัลฮับซี

อีเทอริดจ์เซ็นสัญญากับบุรีรัมย์ ยูไนเต็ดในศึกไทยลีกเมื่อวันที่ 30 มิถุนายน 2024
# แองกัส โอลกิลวี
เซอร์แองกัส โอลกิลวี  เกิดเมื่อวันที่ 14 กันยายน ค.ศ. 1928 เป็นบุตรชายคนที่ 2 ของ พันเอกเดวิด โอลกิลวี เอิร์ลที่ 12 แห่งแอร์รีย์ กับ เลดีอเล็กซานดรา โค๊ก เขาเป็นหลานชายของ  โทมัส โค๊ก เอิร์ลที่ 3 แห่งเลสเตอร์ ผ่านทางสายมารดา โดยครอบครัวของเขานั้นมีความสินทกับพระราชวงศ์อังกฤษอยู่แล้วเนื่องจาก มาเบลล์ โอลกิลวี เคาน์เตสแห่งแอร์รีย์ ผู้เป็นย่าของแองกัสเป็นนางสนองพระโอษฐ์ของแมรีแห่งเทก สมเด็จพระราชินีแห่งสหราชอาณาจักร และพ่อของเขานั้นเป็นคนสนิทของสมเด็จพระเจ้าจอร์จที่ 6 แห่งสหราชอาณาจักร พระราชบิดาในสมเด็จพระราชินีนาถเอลิซาเบธที่ 2 แห่งสหราชอาณาจักร รัชกาลปัจจุบัน เขายังเป็นญาติใน ไดอานา มิตฟอร์ด กับ พาเมลา แฮร์ริแมน นักการทูตของสหราชอาณาจักรประจำประเทศฝรั่งเศส

เขาได้รับการศึกษาที่โรงเรียนเฮตดาวน์ ณ เมืองอาร์กก็อต มลฑลเบิร์กเชียร์ และระดับอุดมศึกษาที่วิทยาลัยอีตัน ระหว่างปี ค.ศ. 1946 และปี ค.ศ. 1948 ต่อมาเขาได้รับหน้าที่ในฐานะเจ้าหน้าที่หัวหน้าองค์รักษ์ และจบปริญญาตรีในสาขาปรัชญาการเมืองและเศรษฐศาสตร์ ต่อมาเขาทำงานเป็นผู้ประกอบการธุรกิจการลงทุนของประเทศอังกฤษ

ต่อมาเขาแต่งงานกับ เจ้าหญิงอเล็กซานดรา เลดีโอกิลวี พระธิดาใน เจ้าชายจอร์จ ดยุกแห่งเคนต์ พระราชนัดดาใน พระเจ้าจอร์จที่ 5 แห่งสหราชอาณาจักร เมื่อวันที่ 24 เมษายน ค.ศ. 1963 มีบุตร-ธิดา 2 คนคือ
เจมส์ โอกิลวี
มารีนา โอลกิลวี
108px|thumb|left|ตราอาร์มประจำตัว
เขาเสียชีวิตเมื่อวันที่ 26 ธันวาคม ค.ศ. 2004 สิริอายุรวม 76 ปี ศพของเขาถูกฝังในโบสถ์จอร์จวินด์เซอร์

 บรรดาศักดิ์ 
 14 กันยายน 1928 – 31 ธันวาคม 1988: เดอะออเนเรเบิล แองกัส โอกิลวี (The Honourable Angus Ogilvy)
 31 ธันวาคม 1988 – 31 ธันวาคม 1996: เดอะออเนเรเบิล เซอร์แองกัส โอกิลวี (The Honourable Sir Angus Ogilvy)
 31 ธันวาคม 1996 – 26 ธันวาคม 2004: เดอะไรต์ออเนเรเบิล เซอร์แองกัส โอกิลวี (The Right Honourable Sir Angus Ogilvy)
# กวาน ซิ่วเม่ย์
กวาน ซิ่วเม่ย์  เป็นนักแสดงชาวจีน มีผลงานเด่นคือ คนเล็กตัดห้าเอ, เจ้าพ่อกวางตุ้ง

ผลงานด้านการแสดง
ภาพยนตร์
 The Romancing Stars (1987)
 Operation Pink Squad (1988)
 Operation Pink Squad 2: The Haunted Tower (1989)
 Miadtan Shuanglong (1989)
 Miracles (1989)
 Happy Together (1989)
 Mo Qing (1989)
 Ghostly Vixen (1990)
 BB 30 (1990)
 Love Is Love (1990)
 Heart Into Hearts (1990)
 Inbound Troubles (1991)
 The Happy Massage Girls (1992)
 Mr. Vampire 1992 (1992)
 Heart Against Hearts (1992)
 Fussy Ghost (1993)
 The Supreme Winner (1993)
 The Tale of a Heroine (1993)
 The Legend of Drunken Master (1994)
 Nobody Ever Cheats (1994)
 Twist (1995)
 High Risk (1995)
 Passionate Nights (1997)
 Chasing Girls 2: Ambition of Paparazzi (1997)
 A True Mob Story (1998)
 Your Place or Mine (1998)
 The Tricky Master (1999)
 Raped By Angel 4 The Rapist's Union (1999)
 Gigolo of Chinese Hollywood (1999)
 Century of the Dragon (1999)
 Victim (1993)
 Prince Charming (1999)
 Crying Heart (2000)
 Sausalito (2000)
 Queen of Kowloon (2000)
 Cop on a Mission (2001)
 A Gambler's Story (2001)
 The Irresistible Piggies (2002)
 The New Option (2002)
 The New Option - Run and Shoot (2002)
 The New Option - The Revenge (2003)
 The New Option - Puppet Hon (2003)
 The New Option: Confrontation (2003)
 The New Option - The Final Showdown (2003)
 The New Option - Gold Rush (2003)
 The New Option - The Campaign (2003)
 The New Option: Savior (2003)
 The New Option - The Syndicate (2003)
 Dack Night Wolf (2003)
 Colour of the Loyalty (2005)

ละครโทรทัศน์
 City Japes (1986)
 The Hunter's Prey (1990)
 Money and Fame (1992)
 Bet on Fire (1992)
 Wong Fei Hung Series: The Headless General (1996)
 Baoxue Lihua (2006)

 แหล่งข้อมูลอื่น
# หน่วยข่าวกรองลับ
หน่วยข่าวกรองลับ  ย่อว่า เอสไอเอส (SIS) และยังเรียกว่า เอ็มไอ 6 (MI6) เป็นหน่วยสืบราชการลับของรัฐบาลสหราชอาณาจักร มีหน้าที่หลักเป็นการรวบรวมและวิเคราะห์ข่าวกรองจากมนุษย์ (human intelligence) ในต่างแดนและด้วยวิธีการลับ เพื่อส่งเสริมความมั่นคงแห่งชาติของสหราชอาณาจักร เอสไอเอสเป็นส่วนหนึ่งของประชาคมข่าวกรองของสหราชอาณาจักร และหัวหน้าของเอสไอเอสต้องรายงานตรงต่อรัฐมนตรีว่าการกระทรวงต่างประเทศของสหราชอาณาจักร

เอสไอเอสก่อตั้งขึ้นใน ค.ศ. 1909 เป็นแผนกหนึ่งของสำนักงานราชการลับ (Secret Service Bureau) โดยมีความชำนัญพิเศษในด้านข่าวกรองต่างประเทศ และเจริญก้าวหน้าอย่างเด่นชัดในช่วงสงครามโลกครั้งที่หนึ่ง ก่อนจะเปลี่ยนมาเป็นชื่อปัจจุบันอย่างเป็นทางการในราว ค.ศ. 1920 ส่วนชื่อ "เอ็มไอ 6" นั้น ย่อมาจาก "Military Intelligence, Section 6" (ข่าวกรองทหาร แผนก 6) เกิดขึ้นในช่วงสงครามโลกครั้งที่สอง เพื่อใช้เป็นชื่อเรียกเพื่อความสะดวก เพราะเวลานั้น หน่วยงานนี้มีชื่อเรียกหลายชื่อ ชื่อ "เอ็มไอ 6" นี้ยังใช้กันมาจนถึงปัจจุบัน อย่างไรก็ดี การมีอยู่ของเอสไอเอสไม่เป็นที่รับรองอย่างเป็นทางการจนกระทั่ง ค.ศ. 1994 ซึ่งมีการเสนอพระราชบัญญัติราชการข่าวกรอง ค.ศ. 1994 (Intelligence Services Act) หรือไอเอสเอ (ISA) ต่อรัฐสภา เพื่อวางรากฐานให้แก่หน่วยงานนี้เป็นครั้งแรก ปัจจุบัน เอสไอเอสอยู่ในการกำกับดูแลของคณะตุลาการอำนาจสืบสวน (Investigatory Powers Tribunal) กับคณะกรรมาธิการข่าวกรองและความมั่นคงของรัฐสภา (Parliamentary Intelligence and Security Committee) และตั้งแต่ปี ค.ศ. 1995 เอสไอเอสมีสำนักงานใหญ่อยู่ที่ตึกเอสไอเอสในลอนดอน ตรงฝั่งใต้ของแม่น้ำเทมส์

บทบาทที่สำคัญกว่าบทบาทอื่นของเอสไอเอส ตามที่มีระบุไว้ คือ การต่อต้านการก่อการร้าย การต่อต้านการแพร่กระจายของอาวุธร้ายแรง การให้ข่าวกรองเพื่อสนับสนุนความมั่นคงปลอดภัยไซเบอร์ และการสนับสนุนเสถียรภาพในต่างแดนเพื่อทำลายการก่อการร้ายและอาชญากรรมอื่น ๆ แต่เอสไอเอสต่างจากหน่วยงานพี่น้อง ซึ่งได้แก่ หน่วยความมั่นคง (Security Service: MI5) และกองบัญชาการสื่อสารของรัฐบาล (Government Communications Headquarters: GCHQ) ตรงที่เอสไอเอสทำงานเฉพาะที่เกี่ยวกับการประมวลข่าวกรองจากต่างประเทศ พระราชบัญญัติไอเอสเอกำหนดให้เอสไอเอสปฏิบัติการต่อบุคคลที่อยู่นอกเกาะบริติชเท่านั้น การดำเนินการบางอย่างของเอสไอเอสนับแต่คริสต์ทศวรรษ 2000 เป็นต้นมา ก่อให้เกิดความขัดแย้งอย่างมีนัยสำคัญ เช่น ในประเด็นที่ถูกกล่าวหาว่า มีส่วนรู้เห็นในการทรมานและลักพาตัวบุคคล
# วัฒนธรรมญี่ปุ่น
วัฒนธรรมญี่ปุ่น มีประวัติศาสตร์อันยาวนานมากกว่า 1 พันปี ตั้งแต่ยุคโจมง ยุคก่อนประวัติศาสตร์ของญี่ปุ่น ไปจนถึงวัฒนธรรมร่วมสมัยยุคใหม่ ที่ได้รับอิทธิพลจากวัฒนธรรมเอเชีย ยุโรป และอเมริกาเหนือ ซึ่งได้รับอิทธิพลอย่างมากจากจีนที่ยังคงปรากฏชัดในวัฒนธรรมดั้งเดิมของญี่ปุ่น ด้วยที่ประเทศจีนเป็นมหาอำนาจทางประวัติศาสตร์ในภูมิภาค อันส่งผลให้ญี่ปุ่นรับอิทธิพลมาหลายส่วนของวัฒนธรรมจีน โดยผ่านทางเกาหลีก่อน จนได้รับอิทธิพลแลกเปลี่ยนโดยตรงในช่วงราชวงศ์สุยและราชวงศ์ถัง

ประชากรชาวญี่ปุ่นตัดขาดจากโลกภายนอกในช่วงรัฐบาลโชกุนโทกูงาวะ หลังจากที่ญี่ปุ่นรุกรานจักรวรรดิจีน จนการมาถึงของเรือสีดำ (Black Ships) และยุคเมจิ ปัจจุบันวัฒนธรรมญี่ปุ่นถือเป็นหนึ่งในวัฒนธรรมที่โดดเด่นที่สุดของโลก เนื่องจากการเข้าถึงของวัฒนธรรมสมัยนิยมได้จากทั่วโลก
# แอล.เอ.เอ็ม.บี.
แอล.เอ.เอ็ม.บี.  เป็นไลน์แฟชั่นของนักร้องชาวอเมริกัน เกว็น สเตฟานี นักร้องนำวงโนเดาต์ เป็นไลน์เครื่องแต่งกายและเครื่องประดับแฟชั่น ก่อตั้งเมื่อปี ค.ศ. 2003 และได้แสดงบนรันเวย์ครั้งแรกในปี 2004 ผลิตเครื่องแต่งกายเช่น รองเท้า นาฬิกา กระเป๋า และน้ำหอม ที่เรียกว่า "แอล." (L.) เป็นตัวย่อจากอัลบัมเดี่ยวเปิดตัวของเธอ เลิฟ. แอนเจิล. มิวสิก. เบบี.

ไลน์แฟชั่นนี้ได้รับอิทธิพลจากแฟชั่นหลากหลายวัฒนธรรม อย่างเช่น กัวเตมาลา, ญี่ปุ่น, อินเดีย และจาเมกา ตัวสเตฟานีเองมาจากครอบครัวช่างตัดเย็บเสื้อผ้าผู้หญิง นี่จึงเป็นแรงบันดาลใจให้เธอออกไลน์แฟชั่นเป็นของตัวเอง ไลน์แฟชั่นนี้ประสบความสำเร็จในหมู่ผู้มีชื่อเสียงที่ต่างสวมใส่กัน เช่น เทรี แฮตเชอร์, นิโคล คิดแมน, แพรีส ฮิลตัน และสเตฟานีเอง ไลน์แฟชั่นนี้ได้เปิดตัวบนรันเวย์ครั้งแรกช่วงคอลเลกชันฤดูใบไม้ผลิปี ค.ศ. 2004Van Meter, Jonathan "The First Lady of Rock" Vogue, retrieved October 12, 2007 และประสบความสำเร็จในกระแสหลักที่สัปดาห์แฟชั่นนิวยอร์กปี 2005 ณ จุดนี้ มีรายได้รวมประจำปี 90 ล้านเหรียญสหรัฐ
# ปราสาทวินเชสเตอร์
ปราสาทวินเชสเตอร์ เป็นปราสาทที่ยิ่งใหญ่ในประวัติศาสตร์อังกฤษ สร้างขึ้นใน ค.ศ. 1067 ภายในหนึ่งปีของการพิชิตของชาวนอร์มัน ณ ตอนนั้น เป็นหนึ่งในที่มั่นที่สำคัญที่สุดในอังกฤษ และตลอดเวลาหนึ่งศตวรรษ เป็นศูนย์กลางการบริหารราชการ ก่อนที่ตำแหน่งดังกล่าวจะตกเป็นของลอนดอน

thumb|เกรทฮอลล์
ปราสาทถูกขยายและถูกสร้างขึ้นมาใหม่โดยพระเจ้าเฮนรีที่ 3 ที่เพิ่มเกรทฮอลล์เข้ามา กับพระเจ้าเอ็ดเวิร์ดที่ 2 ใน ค.ศ. 1302 พระเจ้าเอ็ดเวิร์ดที่ 1 กับพระมเหสีคนที่สอง มาร์กาเรตแห่งฝรั่งเศส ต้องหนีตายเมื่อห้องพักหลวงในปราสาทถูกทำลายโดยเปลวไฟ

ทว่าสิ่งที่หลงเหลือมาจากยุคแรกๆ มีไม่มาก ปราสาทถูกครองโดยกองกำลังผู้จงรักภักดีต่อกษัตริย์ในช่วงสงครามกลางเมืองอังกฤษ และเมื่อกองทหารของรัฐสภาตีป้อมปราการแตกในที่สุดใน ค.ศ. 1646 โอลิเวอร์ ครอมเวลล์สั่งให้ทำลายปราสาททิ้ง

พื้นที่ตั้งต่อมาตกเป็นของพระเจ้าชาลส์ที่ 2 ชาร์ลส์ตั้งใจที่จะสร้างพระราชวังหลวงขนาดใหญ่ที่เรียกว่า คิงส์เฮาส์ ขึ้นมาบนพื้นที่นี้ ให้ประณีตงดงามพอที่จะเป็นคู่แข่งของพระราชวังแวร์ซายในฝรั่งเศส เซอร์คริสโตเฟอร์ เวร็นได้รับมอบหมายให้เริ่มการก่อสร้างคิงส์เฮาส์ แต่แผนการถูกพับทิ้งไปโดยพระเจ้าเจมส์ที่ 2 ทุกวันนี้มีเพียงเกรทฮอลล์ของพระเจ้าเฮนรีที่ 3 ที่ยังเหลือรอดอยู่ ทำให้พอเดาลักษณะดั้งเดิมของปราสาทได้

thumb|"โต๊ะกลมวินเชสเตอร์" ในเกรทฮอลล์
เกรทฮออล์เป็นสิ่งปลูกสร้างที่น่าสนใจ สร้างขึ้นมาแบบ "ลูกบาศก์แบบสองเท่า" (คือความสูงกับความกว้างมีขนาดเป็นครึ่งหนึ่งของความยาวพอดี วัดขนาดภายในได้ 110' x 55' x 55') ที่ปลายผนังด้านหนึ่งมีโต๊ะกลมขนาดใหญ่แขวนอยู่ ลือกันว่าเป็นโต๊ะของพระเจ้าอาร์เธอร์ แม้จะพิสูจน์ได้แล้วว่าถูกสร้างขึ้นมาในคริสต์ศตวรรษที่ 13 โต๊ะถูกทาสีใหม่ในช่วงรัชสมัยของพระเจ้าเฮนรีที่ 8

thumb|ซากปราสาทที่เหลืออยู่

 แหล่งข้อมูล 
 https://www.britainexpress.com/counties/hampshire/winchester/castle.htm

วินเชสเตอร์
หมวดหมู่:สิ่งก่อสร้างในวินเชสเตอร์
# ทัศนศาสตร์
ทัศนศาสตร์  เป็นสาขาหนึ่งของวิชาฟิสิกส์อันว่าด้วยพฤติกรรมและคุณสมบัติของแสง ซึ่งรวมทั้งอันตรกิริยากับสสารและการสร้างเครื่องมือที่ใช้หรือตรวจจับแสง ปกติทัศนศาสตร์อธิบายพฤติกรรมของแสงที่ตามองเห็น อัลตราไวโอเลตและอินฟราเรด แสงเป็นคลื่นแม่เหล็กไฟฟ้าชนิดหนึ่ง การแผ่รังสีแม่เหล็กไฟฟ้าอย่างอื่น เช่น รังสีเอกซ์ ไมโครเวฟและคลื่นวิทยุก็แสดงคุณสมบัติคล้ายกัน

ปรากฏการณ์ทัศนศาสตร์ส่วนมากสามารถอธิบายได้ด้วยการพรรณนาแม่เหล็กไฟฟ้าคลาสสิกของแสง ทว่า การพรรณนาแม่เหล็กไฟฟ้าแบบสมบูรณ์ของแสงนั้นมักนำมาใช้ได้ยากในทางปฏิบัติ ทัศนศาสตร์เชิงปฏิบัติปกติใช้แบบจำลองอย่างง่าย ทัศนศาสตร์แบบเรขาคณิต ซึ่งเป็นทัศนศาสตร์เชิงปฏิบัติที่พบบ่อยที่สุด ถือว่าแสงเป็นการรวมรังสีที่เคลื่อนที่เป็นเส้นตรงและเลี้ยวเบนเมื่อผ่านหรือสะท้อนจากพื้นผิว ทัศนศาสตร์กายภาพเป็นแบบจำลองแสงที่ครอบคลุมมากกว่า ซึ่งรวมฤทธิ์ของคลื่นอย่างการเลี้ยวเบน (diffraction) และการแทรกสอด (interference) ซึ่งไม่สามารถอธิบายได้ในทัศนศาสตร์แบบเรขาคณิต ในอดีตมีการพัฒนาแบบจำลองแสงที่ยึดรังสีเป็นหลักขึ้นก่อน ตามด้วยแบบจำลองแสงแบบคลื่น ความก้าวหน้าในทฤษฎีแม่เหล็กไฟฟ้าในคริสต์ศตวรรษที่ 19 นำมาซึ่งการค้นพบว่าคลื่นแสงแท้จริงแล้วเป็นรังสีแม่เหล็กไฟฟ้า

บางปรากฏการณ์อาศัยข้อเท็จจริงที่ว่าแสงมีคุณสมบัติเหมือนทั้งคลื่นและอนุภาค คำอธิบายฤทธิ์เหล่านี้ต้องอาศัยกลศาสตร์ควอนตัม เมื่อพิจารณาคุณสมบัติคล้ายอนุภาคของแสง มีการจัดแบบจำลองแสงเป็นกลุ่มอนุภาคที่เรียก "โฟตอน" ทัศนศาสตร์ควอนตัมว่าด้วยการนำกลศาสตร์ควอนตัมมาใช้กับระบบทัศนศาสตร์

ทัศนศาสตร์มีความเกี่ยวข้องกับและมีการศึกษาในหลายสาขาที่เกี่ยวข้อง รวมทั้ง ดาราศาสตร์ วิศวกรรมศาสตร์หลายสาขา การถ่ายภาพและแพทยศาสตร์ (โดยเฉพาะอย่างยิ่งจักษุวิทยาและการวัดสายตา) การนำทัศนศาสตร์ไปใช้ในทางปฏิบัติพบในเทคโนโลยีและวัตถุในชีวิตประจำวันหลายอย่าง รวมทั้งกระจก เลนส์ กล้องโทรทรรศน์ กล้องจุลทรรศน์ เลเซอร์และใยแก้วนำแสง
# ไทยแลนด์ อเมเจอร์ลีก ฤดูกาล 2561 โซนภาคตะวันตกตอนบน
ไทยแลนด์ อเมเจอร์ลีก ฤดูกาล 2561 โซนภาคตะวันตกตอนบน เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 8 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคตะวันตกตอนล่าง โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4

สโมสรที่เข้าร่วมการแข่งขัน
{| class="wikitable sortable"
|-
! สโมสร !! อำเภอ !! จังหวัด !! ผลงานฤดูกาล 2560
|-
| กรุงศรี วอริเออร์ || || พระนครศรีอยุธยา ||
|-
| แขวงเมืองวิเศษชัยชาญ ยูไนเต็ด ||วิเศษชัยชาญ || อ่างทอง ||
|-
| ดอนตาล พีซีซีเอ็ม || ดอนตาล || มุกดาหาร ||
|-
| พัฒนานิคม เอฟซี || พัฒนานิคม || ลพบุรี ||
|-
| สโมสรฟุตบอลยิ่งเจริญ || || นนทบุรี ||
|-
| สระบุรี ยูไนเต็ด || || สระบุรี ||
|-
| หนองแค โปลิศ เอฟซี || หนองแค || สระบุรี ||
|-
| อโยธยา ซิตี้ || || พระนครศรีอยุธยา ||

 รูปแบบ 
การแข่งขันในโซนภาคตะวันตกตอนบนจะแบ่งออกเป็น 2 รอบ ได้แก่รอบมินิลีกและรอบชิงชนะเลิศประจำโซน
 รอบมินิลีก 8 สโมสรที่เข้าแข่งขันจะแบ่งออกเป็นสองกลุ่ม ได้แก่กลุ่มเอและกลุ่มบี โดยแต่ละกลุ่มจะแข่งขันกันแบบพบกันหมด สโมสรที่ชนะเลิศจากแต่ละกลุ่มจะได้ผ่านเข้าชิงชนะเลิศประจำโซน
 รอบชิงชนะเลิศประจำโซน สโมสรที่ชนะเลิศจากทั้งสองกลุ่มจะแข่งขันกันเพื่อชิงตำแหน่งชนะเลิศประจำโซนภาคตะวันตกตอนบน โดยผู้ชนะจะได้ผ่านเข้าไปแข่งขันกับสโมสรที่ชนะเลิศจากโซนภาคตะวันตกตอนล่างเพื่อชิงสิทธิ์เลื่อนชั้นสู่ไทยลีก 4 ในฤดูกาล 2562

 สนามแข่งขัน 
การแข่งขันในโซนภาคตะวันตกตอนบนใช้สนามแข่งขันสี่แห่งในสี่จังหวัด ได้แก่
 ชัยนาท สนามกีฬาอำเภอหนองมะโมง อำเภอหนองมะโมง
 นนทบุรี สนามกีฬากลางจังหวัดนนทบุรี อำเภอเมืองนนทบุรี
 ลพบุรี สนามกีฬากลางจังหวัดลพบุรี อำเภอเมืองลพบุรี
 สระบุรี สนามกีฬาองค์การบริหารส่วนจังหวัดสระบุรี อำเภอเมืองสระบุรี

 รอบมินิลีก 
การจับสลากแบ่งสายมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทยประกาศผลการแบ่งสายฟุตบอล ไทยแลนด์ อเมเจอร์ ลีก 2018 รอบมินิลีก
 กลุ่มเอ 
width=25width=25width=25width=25width=25width=25อโยธยา ซิตี้ 3  2  1  0  14  5  +9  7หนองแค โปลิส เอฟซี 3  1  2  0  8  6  +2  5พัฒนานิคม ซิตี้ 3  1  1  1  8  6  +2  4กรุงศรี วอริเออร์ 3  0  0  3  0  13  -13  0

 กลุ่มบี 
width=25width=25width=25width=25width=25width=25สระบุรี ยูไนเต็ด 3  3  0  0  10  1  +9  9แขวงเมืองวิเศษชัยชาญ ยูไนเต็ด 3  1  1  1  6  2  +4  4ดอนตาล พีซีซีเอ็ม 3  1  1  1  1  2  +1  4สโมสรฟุตบอลยิ่งเจริญ 3  0  0  3  0  12  -12  0

 รอบชิงชนะเลิศประจำโซน 

 สระบุรี ยูไนเต็ดผ่านเข้าไปชิงชนะเลิศกับธนบุรี ซิตี้จากโซนภาคตะวันตกตอนล่าง
 อโยธยา ซิตี้ผ่านเข้าไปชิงอันดับที่ 3 กับสิงห์ระฆังทอง เมืองกาญจน์ เอฟซีจากโซนภาคตะวันตกตอนล่าง
# เมารีซีโอ ซาร์รี
เมารีซีโอ ซาร์รี (เกิด 10 มกราคม ค.ศ. 1959) เป็นผู้จัดการทีมฟุตบอลชาวอิตาลี 

เขาไม่เคยเล่นฟุตบอลอาชีพ แต่เคยเล่นฟุตบอลสมัครเล่นในตำแหน่งกองหลังขณะที่ทำงานเป็นนักการธนาคาร โดยในปี ค.ศ. 2005 เขาได้เริ่มคุมทีมเปสคาราในเซเรียบี ต่อมาในปี ค.ศ. 2014 เขาคุมทีมเอมโปลีเลื่อนชั้นสู่เซเรียอาได้สำเร็จ ต่อมาเขาได้ย้ายไปคุมนาโปลี โดยพาทีมจบอันดับที่สองในฤดูกาล 2017–18 ก่อนที่จะย้ายไปคุมทีมเชลซี แทนที่ของอันโตนีโอ กอนเตที่ถูกปลดออกไป

เกียรติประวัติ
เชลซี
ยูฟ่ายูโรปาลีก: 2018–19
# มาร์กู ซิลวา
มาร์กู อาลึชังดรึ ซาไรวา ดา ซิลวา (เกิด 12 กรกฎาคม ค.ศ. 1977) เป็นอดีตนักฟุตบอลกองหลังและผู้จัดการทีมชาวโปรตุเกส ปัจจุบันเป็นผู้จัดการทีมของฟูลัม ในพรีเมียร์ลีกของฟุตบอลอังกฤษ

เขาเล่นให้กับหลายสโมสรในโปรตุเกส สโมสรสุดท้ายที่เขาเคยเล่นคืออึชตูริล ซึ่งเขาลงเล่นเป็นระยะเวลา 6 ปี ต่อมาหลังจากที่เลิกเล่นฟุตบอลอาชีพ ได้คุมทีมอึชตูริลต่อเป็นระยะเวลาสามปี ก่อนที่จะย้ายไปคุมทีมสปอร์ติกกลูบีดีปูร์ตูกาล ซึ่งเขาพาทีมชนะเลิศฟุตบอลถ้วยในฤดูกาล 2014–15 ต่อจากนั้นได้ย้ายไปคุมทีมโอลิมเบียโกสในกรีซ ก่อนที่จะย้ายมาคุมทีมฮัลล์ซิตี, วอตฟอร์ด และเอฟเวอร์ตัน
# อาเล็กซานดาร์ มิตรอวิช
อาเล็กซานดาร์ มิตรอวิช (เกิด 16 กันยายน ค.ศ. 1994) เป็นนักฟุตบอลอาชีพชาวเซอร์เบีย ตำแหน่งกองหน้า ปัจจุบันเล่นให้กับอัลฮิลาลและทีมชาติเซอร์เบีย มิตรอวิชได้รับการบันทึกว่าเป็นผู้ยิงประตูสูงสุดให้กับทีมชาติเซอร์เบีย ที่จำนวน 41 ประตู เมื่อเขาอายุ 18 ปี ได้รับคัดเลือกให้ติด 1 ใน 10 นักเตะพรสวรรค์รุ่นอายุไม่เกิน 19 ปีโดยผู้สื่อข่าวยูฟ่า

มิตรอวิชจบหลักสูตรเยาวชนจากปาร์ตีซาน และได้ย้ายไปอันเดอร์เลคต์ด้วยค่าตัว 5 ล้านยูโร เขาทำได้ 44 ประตูจากการลงเล่น 90 นัดจากทุกรายการในช่วงสองฤดูกาล เขาพาทีมชนะเลิศเบลเจียนโปรลีกในฤดูกาลแรก และได้รับรางวัลดาวซัลโวในฤดูกาลที่สอง ต่อมาปี ค.ศ. 2015 เขาย้ายไปนิวคาสเซิลยูไนเต็ดด้วยค่าตัว 13 ล้านปอนด์ และในปี ค.ศ. 2018 เขาถูกปล่อยยืมตัวให้กับฟูลัม และย้ายไปร่วมทีมอย่างถาวร ภายหลังจากที่พาทีมเลื่อนชั้นสู่พรีเมียร์ลีกได้สำเร็จ

มิตรอวิชพาทีมชาติเซอร์เบียชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปีในปี 2013 และได้รับการลงคะแนนให้เป็นผู้เล่นยอดเยี่ยมของการแข่งขัน หลังจากนั้น เขาถูกเรียกตัวติดทีมชาติชุดใหญ่อย่างสม่ำเสมอ และได้เข้าร่วมการแข่งขันฟุตบอลโลก 2018
# ฝ่า 7 นรกไปกับพระเจ้า
ฝ่า 7 นรกไปกับพระเจ้า  เป็นภาพยนตร์แอกชันแฟนตาซีของเกาหลีใต้ใน ค.ศ. 2017 กำกับโดย Kim Yong-hwa และอิงจากซีรีส์เว็บตูน Along with the Gods ของ Joo Ho-min ซึ่งได้แรงบันดาลใจจากภาพวาดศาสนาพุทธและปกรณ์ยุคต้นในสมัยโชซ็อนเรื่อง Ten Kings of Hell Book reviewed by James Robson. นำแสดงโดย ฮา จ็อง-อู, ชา แท-ฮย็อน, ชู จี-ฮุน และ คิม ฮยัง-กี

ภาพยนตร์นี้ถ่ายทำครั้งเดียวแต่แบ่งออกเป็นสองตอน ตอนแรกชื่อ ฝ่า 7 นรกไปกับพระเจ้า เผยแพร่ในวันที่ 20 ธันวาคม ค.ศ. 2017 ในเดือนมิถุนายน ค.ศ. 2018 มีการประกาศวางแผนถ่ายทำภาคต่อสองเรื่องใน ค.ศ. 2019 ภาคต่อชื่อ ฝ่า 7 นรกไปกับพระเจ้า 2 เผยแพร่ในวันที่ 1 สิงหาคม ค.ศ. 2018

ณ เดือนพฤษภาคม ค.ศ. 2019 ฝ่า 7 นรกไปกับพระเจ้า เป็นภาพยนตร์ที่ทำรายได้สูงสุดเป็นอับดับ 3 ในประวัติศาสตร์ภาพยนตร์เกาหลีใต้
# มิกะ คิกูจิ
มิกะ คิกูจิ  เป็นนักแสดง, นักพากย์, นักร้อง ชาวญี่ปุ่น มีผลงานเด่นคือ เดกะพิ้งค์ ในเรื่อง ขบวนการมือปราบผู้พิทักษ์ เดกะเรนเจอร์

 ชีวิตส่วนตัว 
ด้านชีวิตส่วนตัวของเธอ เธอสมรสกับสามีรุ่นพี่อย่าง ยูจิ คิชิ (จินไน เคียวสุเกะ / เรดเรเซอร์ จากเรื่อง ขบวนการรถซึ่ง คาร์เรนเจอร์) ตั้งแต่ปี 2009 หลังจากได้แต่งงานไม่นานถึง 2 ปีทั้งคู่ได้หย่าร้างกันเพราะไม่เดินความรักกัน ต่อมาในปี 2018 คิกูจิแต่งงานใหม่ครั้งที่ 2 สมรสกับ โทโมกาซุ ยาชิดะ (ทัตซึ / เดกะเบคก จากขบวนการมือปราบผู้พิทักษ์ เดกะเรนเจอร์) เพื่อนที่เธอร่วมแสดงใน ขบวนการมือปราบผู้พิทักษ์ เดกะเรนเจอร์ หลังจากทั้งคู่ใช้ชีวิตอยู่ด้วยกัน 4 ปี ปัจจุบันเธอไม่มีบุตร (หรือทายาท) แต่อย่างใด

ผลงานด้านการแสดง

ทีวี
xxxHolic – Mokona ModokiKatoh, Hidekazu et al. "Tsubasa - Reservoir Chronicle". (May 2007) Newtype USA. pp. 26-33.
Tsubasa Chronicle – Mokona Modoki
Mai Otome – Arika Yumemiya
Pokémon: Battle Frontier – Shiromi
Capeta – Monami Suzuki (Middle School)
Sora wo Kakeru Shoujo – Bougainvillea
Katekyo Hitman REBORN – Bluebell
Girls und Panzer – Noriko Isobe

ภาพยนตร์แอนิเมชัน (80 นาทีขึ้นไป)
Tsubasa Chronicle - The Princess in the Birdcage Kingdom – Mokona Modoki
xxxHolic - A Midsummer Night's Dream – Mokona Modoki

โอวีเอ
Tsubasa TOKYO REVELATIONS – Mokona Modoki
Tsubasa Shunraiki – Mokona Modoki
xxxHolic Shunmuki – Mokona Modoki
xxxHolic: Rou – Mokona Modoki
Yamada-kun to 7-nin no Majo x Yankee-kun to Megane-chan – Rinka Himeji

ภาพยนตร์ภาคคนแสดง
Tokusou Sentai Dekaranger – Koume "Umeko" Kodou/Dekapink 
One Missed Call – Kanna
Kamen Rider Kabuto – Yuki Tamai (Guest in episode 3)
Nyanchuu World – Mika-Chan (Host; Children's Series)

ภาพยนตร์
Suicide Circle – Sakura Kuroda
Φ, Phi – Ayaka
Battle Royale II: Requiem – Ayane Yagi
Tokusou Sentai Dekaranger The Movie: Full Blast Action – Koume "Umeko" Kodou/Dekapink
Tokusou Sentai Dekaranger vs. Abaranger – Koume "Umeko" Kodou/Dekapink
Mahou Sentai Magiranger vs. Dekaranger – Koume "Umeko" Kodou/Dekapink
Gokaiger Goseiger Super Sentai 199 Hero Great Battle – Koume "Umeko" Kodou/Dekapink
Chō Ninja Tai Inazuma! – Jun Terada
Engine Sentai Go-onger: Boom Boom! Bang Bang! GekijōBang!! – Honoshu Warrior Tsukinowa
Kamen Rider Heisei Generations: Dr. Pac-Man vs. Ex-Aid & Ghost with Legend Rider - News Reporter

ละครเวที
Annie – Janet
Morning Musume Musical:Love Century -Yume wa Minakerya Hajimaranai- – Chika
Ginga Tetsudou no Yoru – Kaoru
NOISE – Mami
My Life – Yumi
Les Misérables (2007-2009 Japanese Stage Tour) – Cosette
Hakuōki Musical: Hijikata Toshizo version – Yukimura Chizuru